พัฒนากฎเกณฑ์เกี่ยวกับอาหารและการออกกำลังกาย เปลี่ยนแปลงพฤติกรรม ใช้การรักษาทางแพทย์
การหาเวลาออกกำลังกายในโลกยุคใหม่นี้เป็นเรื่องที่ยากแสนยาก แต่มั่นใจได้เลยว่าการออกกำลังกายจะช่วยคุณเพิ่มการผลิตตัวอสุจิ การออกกำลังกายจะปล่อยฮอร์โมนเทสโทสเตอโรนเข้าสู่ร่างกายซึ่งช่วยในการเพิ่มตัวอสุจิ ใช้การออกกำลังกายแบบผสมผสานและยกเวทหนักๆ แต่เลี่ยงการออกกำลังกายซ้ำตรงกล้ามเนื้อกลุ่มเดิมในวันถัดมา ให้กล้ามเนื้อได้พักผ่อนและฟื้นฟูสภาพจะช่วยให้ผลิตเทสโทสเตอโรนมากขึ้น  อย่าออกกำลังกายมากเกินไป! การออกกำลังกายจนเกินไปจะทำให้มีการหลั่งฮอร์โมนอดรีนอลสเตียรอยด์ซึ่งจะไปทำให้เทสโทสเตอโรนลดถอยลง ดังนั้น ไม่ว่าคุณจะต้องการเพิ่มกล้ามหรืออยากสร้างอสุจิ จำไว้ว่าอย่าเค้นร่างกายจนเกินไป อย่าใช้สารสเตียรอยด์สร้างเสริม. สเตียรอยด์สร้างเสริมอาจช่วยให้กล้ามโตได้ไว แต่มันจะไปทำให้อวัยวะสืบพันธ์หดเล็กและอาจทำให้เป็นหมันได้ ถ้าอยากจะมีบุตร ต้องถอยให้ห่างเลย ควบคุมอาหารให้มีไขมันต่ำและมีโปรตีน, ผักกับธัญพืชไม่ขัดสีให้สูง ซึ่งจะดีต่อสุขภาพและกับตัวอสุจิของคุณด้วย  รับประทานปลา, เนื้อ, ไข่, ผลไม้ และผักให้มากๆ ถั่วลิสง, วอลนัท, เม็ดมะม่วงหิมพานต์, เมล็ดทานตะวันกับเมล็ดฟักทอง ล้วนแล้วแต่ช่วยเพิ่มจำนวนตัวอสุจิ หลีกเลี่ยงอาหารที่ทำจากถั่วเหลืองและน้ำเชื่อมฟรุกโตสสูง อาหารจากถั่วเหลืองมีผลต่อเอสโตรเจนในร่างกาย ซึ่งมันอาจจะดีสำหรับผู้หญิง แต่ไม่ดีแน่สำหรับการอยากเพาะตัวอสุจิ ส่วนน้ำเชื่อมฟรุกโตสสูงจะทำให้เกิดการต้านอินซูลินซึ่งจะทำให้การผลิตตัวอสุจิลดลง ผู้ชายที่ดื่มโค้กวันละกระป๋องเป็นประจำจะมีจำนวนตัวอสุจิน้อยกว่าคนที่ไม่ดื่ม 30% การลดน้ำหนักจะช่วยตอบโต้การมีตัวอสุจิน้อย นักวิทยาศาสตร์ก็ยังไม่เข้าใจเหมือนกันว่าเหตุใดความอ้วนจึงมีผลต่อการมีจำนวนตัวอสุจิต่ำ แต่จากการศึกษาในฝรั่งเศสเมื่อไม่นานมานี้พบว่าคนอ้วนจะมีจำนวนตัวอสุจิต่ำเมื่อเทียบกับคนที่ไม่อ้วนถึง 42 เปอร์เซ็นต์ ในการศึกษาชิ้นเดียวกันนี้นักวิทยาศาสตร์ยังพบด้วยว่าคนอ้วนมีโอกาสที่จะหลั่งน้ำโดยไม่มีตัวอสุจิอยู่เลยสูงถึง 81 เปอร์เซ็นต์ทีเดียว มีทฤษฎีมากมายพยายามอธิบายสาเหตุของเรื่องนี้ บ้างก็บอกว่าเนื้อเยื่อไขมันได้เปลี่ยนเทสโทสเตอโรนเป็นเอสโตรเจน บ้างก็บอกว่าการที่ต้นขามีมวลมากกว่าทำให้ลูกอัณฑะนั้นร้อนอับจนเกินไป ลองทานอาหารเสริมที่ทำจากส่วนผสมสมุนไพรจากธรรมชาติเพื่อช่วยให้ร่างกายผลิตน้ำอสุจิมากขึ้น การวิจัยพบว่าผู้ชายที่บริโภคกรดโฟลิค 5 มก. กับซิงค์ซัลเฟต 66 มก.ต่อวันติดต่อกัน 26 สัปดาห์จะมีตัวอสุจินับได้เพิ่มขึ้นถึงเกือบ 75 เปอร์เซ็นต์ กรดโฟลิคกับซิงค์ซัลเฟตนั้นเป็นส่วนสำคัญของการก่อตัวของดีเอ็นเอ วิตามินซีกับเซเลเนียมก็เป็นอาหารเสริมที่น่าลองเพื่อช่วยเพิ่มการผลิตตัวอสุจิ พวกมันช่วยเพิ่มปริมาณตัวอสุจิ ส่วนผสมของการรักษาแบบพิษรักษาพิษมีดังต่อไปนี้:  เสาวรสลิ้นงู (Passiflora Incarnata) สามารถฟื้นฟูอารมณ์ทางเพศของผู้ชายและเพิ่มการผลิตตัวอสุจิในผู้ชายที่มีตัวอสุจิน้อยอันเนื่องมาจากการสูบกัญชาได้, ซิงคัม เมทัลลิคัม (Zincum Metallicum): ส่วนผสมทางธรรมชาติบรรเทาแบบพิษรักษาพิษนี้จะเพิ่มซิงค์และช่วยให้น้ำอสุจิมีคุณภาพมากขึ้นและตัวอสุจิเพิ่มขึ้นด้วย  ดาเมียนา (Damiana), โยฮิมบีน (Yohinbinum): สมุนไพรเหล่านี้ได้รับการศึกษาในเชิงวิทยาศาสตร์สำหรับคุณสมบัติที่ช่วยเพิ่มอารมณ์ทางเพศในผู้ชาย   สมุนไพรอย่างผักบุ้งรั้ว (Ipomoea digitata), มะขามป้อม (Emblica officinalis), ต้นแมงมุมอินเดีย (Chlorophytum arundinaceum) , ต้นใบระบาด (Argyreia speciosa), หมามุ่ย (Mucuna pruriens), โสมอินเดีย (Withania somnifera), ผงบอระเพ็ด (Tinospora cordifolia), ต้นหนามกระสุน (Tribulus terrestris), หญ้าขัดใบป้อม (Sida cordifolia), และผักชีช้าง(Asparagus racemosus)  ล้วนเคยถูกใช้เป็นยากระตุ้นความต้องการทางเพศ พวกมันจะเพิ่มระดับเทสโทสเตอโรนและแก้ไขอาการนกเขาไม่ขันให้กลับมาเหมือนเดิม สมุนไพรอย่างโสมอินเดียยังทำหน้าที่เป็นยาคลายกังวลทางธรรมชาติ มันช่วยลดความเครียดทั้งทางกายและอารมณ์ จึงอาจช่วยผู้ชายที่มีจำนวนตัวอสุจิน้อยลงจากความเครียดได้ มันมีเหตุผลรองรับอยู่ว่าทำไมลูกอัณฑะถึงได้ห้อยโตงเตงอยู่นอกร่างกาย: พวกมันจำเป็นต้องอยู่ในที่ที่เย็นกว่าอวัยวะภายในร่างกายส่วนที่เหลือนะสิ เมื่อลูกอัณฑะร้อนเกินไป มันจะไม่สามารถผลิตตัวอสุจิได้มากพอ มีหลายวิธีที่จะแน่ใจได้ว่าลูกอัณฑะของคุณไม่ร้อนเกินไปแน่:  อย่าสวมกางเกงหรือยีนส์รัดๆ สวมกางเกงชั้นในแบบบ็อกเซอร์ที่ทำจากผ้าฝ้ายหลวมๆ แทนที่จะเป็นกางเกงในแบบสั้น เข้านอนโดยไม่ต้องสวมกางเกงในเพื่อให้ลูกอัณฑะได้อยู่อย่างเย็นสบายขึ้น หลีกเลี่ยงการแช่น้ำร้อนและการทำซาวน่า ข้อนี้ไม่ต้องพูดมาก เพราะหนุ่มๆ ต่างรู้ซึ้งจากประสบการณ์กันมาบ้างแล้ว แต่การโดนอัดเข้าที่ลูกอัณฑะนี่นอกจากจะทำให้เจ็บตัวแล้ว ยัง ฆ่าตัวอสุจิของคุณด้วย การทำเช่นนี้ร่วมไปกับการออกกำลังกายเป็นประจำ จะช่วยทำให้ระบบหมุนเวียนโลหิตโดยรวมทำงานได้ดีขึ้น การไหลเวียนโลหิตที่เพิ่มขึ้นก็หมายถึงตัวอสุจิที่แข็งแรงขึ้น ความเครียดนั้นทำให้สมรรถภาพทางเพศลดลง นำไปสู่การลดปริมาณการผลิตตัวอสุจิลง ถ้าคุณทำงานหามรุ่งหามค่ำมากกว่า 12 ชั่วโมงต่อวันและไม่เคยพาตัวเองหยุดพัก ผลคือตัวอสุจิย่อมลดลงอยู่แล้ว ลองฝึกเทคนิคการผ่อนคลายตลอดทั้งวันเพื่อรักษาอารมณ์ให้สงบนิ่งพยายามรักษาร่างกายและจิตใจให้แข็งแรงเสมอโดยการฝึกโยคะและนั่งสมาธิเป็นประจำ หรือไปวิ่งกับว่ายน้ำ  ฮอร์โมนจากความเครียดจะขัดขวางเซลล์เลย์ดิก ซึ่งมีหน้าที่ผลิตฮอร์โมนเพศชายเทสโทสเตอโรน เมื่อร่างกายกำลังมีอาการเครียดหนัก มันอาจหยุดการผลิตตัวอสุจิไปด้วย ให้แน่ใจว่าคุณได้นอนหลับอย่างเพียงพอในแต่ละคืน อาการเหนื่อยล้าก็อาจนำไปสู่การมีความเครียดเพิ่มขึ้นและทำให้การผลิตตัวอสุจิลดลง การสูบบุหรี่ทำให้การผลิตตัวอสุจิลดลง ทำให้พวกมันเคลื่อนที่ช้าลงไปมาก และยังอาจทำให้ตัวมันมีอาการผิดรูปผิดร่าง จากการศึกษาชิ้นหนึ่งพบว่าผู้ชายที่สูบบุหรี่จะมีตัวอสุจินับได้น้อยกว่าคนที่ไม่สูบถึง 22% กัญชาก็ดูเหมือนจะให้ผลลัพธ์ไม่ต่างกัน การตัดขาดจากสารเสพติดสองตัวนี้เป็นความคิดที่ดีถ้าคุณต้องการเพิ่มตัวอสุจิ แอลกอฮอล์มีผลกระทบต่อการทำงานของตับ ซึ่งก็จะส่งผลทำให้ระดับเอสโตรเจนพุ่งขึ้นสูงปรี๊ด (ใช่แล้ว ผู้ชายเราก็มีเอสโตรเจนเหมือนกัน) เนื่องจากเทสโทสเตอโรนเกี่ยวโยงโดยตรงกับความแข็งแรงของตัวอสุจิและการผลิตอสุจิ มันจึงไม่ใช่ความสัมพันธ์ที่ดีเลย แม้กระทั่งการดื่มแค่สองแก้วต่อวันก็ส่งผลต่อการผลิตตัวอสุจิในระยะยาว การหลั่งบ่อยๆ ทำให้จำนวนตัวอสุจิลดลง แต่ละวันร่างกายคุณผลิตตัวอสุจินับล้าน แต่ถ้าคุณเป็นคนมีจำนวนตัวอสุจิต่ำอยู่แล้ว ให้ลองคิดเก็บมันไว้นานๆ ระหว่างการหลั่งแต่ละทีจะดีกว่า ถ้าคุณมีเพศสัมพันธ์หรือสำเร็จความใคร่ด้วยตัวเองทุกวัน ให้ตัดเรื่องนี้ออกไปบ้างจะได้มีจำนวนตัวอสุจิเพิ่มขึ้น การได้รับสารเคมีบางอย่างอาจส่งผลกระทบต่อขนาด, การเคลื่อนที่และจำนวนของตัวอสุจิได้ เดี๋ยวนี้จะหลีกเลี่ยงการโดนสารเคมีนับวันยิ่งยากขึ้นทุกที ทว่ามันจำเป็นอย่างยิ่งสำหรับสุขภาพโดยรวมของคุณกับสุขภาพของตัวอสุจิน้อยๆ ทำตามขั้นตอนต่อไปนี้เพื่อลดโอกาสการโดนสารเคมี:  หากคุณต้องทำงานอยู่ใกล้สารเคมีตลอดทั้งวัน ให้ปกป้องผิวโดยการใส่เสื่อแขนยาวและสวมถุงมือ ให้แน่ใจว่าได้สวมหน้ากากกับแว่นตาเพื่อป้องกันใบหน้าด้วย  ใช้น้ำยาทำความสะอาดสูตรธรรมชาติแทนที่จะใช้สูตรสารเคมี อย่าใช้ยากำจัดแมลงหรือยากำจัดวัชพืชในบ้านและรอบสวนของคุณ ยารักษาโรคบางตัวสามารถทำให้การผลิตอสุจิลดถอยลงหรือกระทั่งทำให้เป็นหมันไปเลยก็ได้ หากการผลิตอสุจิเป็นเรื่องคอขาดบาดตายสำหรับคุณ ให้แน่ใจว่าคุณได้สอบถามหมอแล้วว่ายาในใบสั่งตัวใดจะมีผลกระทบต่อจำนวนอสุจิของคุณบ้าง อ่านฉลากยาให้ดีก่อนซื้อยาที่วางขายตามแผงด้วย โรคติดต่อทางเพศสัมพันธ์บางโรคเช่น โรคหนองใน (gonorrhea ) และหนองในเทียม (chlamydia) สามารถทำให้เกิดบาดแผลที่รบกวนการเดินทางของตัวอสุจิได้ ให้หมั่นเข้าตรวจหาโรคติดต่อทางเพศสัมพันธ์ ถ้าหากคุณเป็น ให้แน่ใจว่าได้รับการรักษาที่ถูกต้อง ส่วนใหญ่แล้วจะได้รับยาปฏิชีวนะเพื่อรักษาอาการติดเชื้อ มันเป็นอาการโป่งพองของหลอดเลือดที่ทำให้เลือดไม่ไปหล่อเลี้ยงถุงอัณฑะ มันจะทำให้อุณหภูมิของลูกอัณฑะเพิ่มสูงขึ้นและลดจำนวนตัวอสุจิที่ผลิตได้ลง ให้ไปพบแพทย์เพื่อตรวจดูว่านี่เป็นสาเหตุของการมีบุตรยากหรือเปล่า ถ้าเป็นเช่นนั้น ก็ต้องเข้ารับการผ่าตัด เป็นไปได้ว่าจำนวนตัวอสุจิที่มีน้อยเป็นผลมาจากฮอร์โมนในร่างกายเสียสมดุล การรักษาโดยการถ่ายเปลี่ยนฮอร์โมนจะเปลี่ยนระดับฮอร์โมนให้กลับมาเป็นปกติและเพิ่มจำนวนตัวอสุจิได้ ให้ปรึกษาแพทย์ดูว่าทางเลือกนี้เหมาะกับคุณหรือไม่ การถ่ายเปลี่ยนฮอร์โมนนั้นมักใช้เวลาอย่างน้อย 3 เดือนจึงจะเห็นผล
ออกกำลังกายเป็นประจำ. รับประทานอาหารเพื่อสุขภาพ. ลดน้ำหนัก. ลองอาหารเสริม. ใช้สมุนไพรและการรักษาแบบพิษรักษาพิษ (Homeopathy). หลีกเลี่ยงการทำให้ลูกอัณฑะร้อนจนเกินไป. สวมกระจับเวลาเล่นกีฬา. นวดตัวด้วยน้ำมันสมุนไพร. ลดระดับความเครียดลง. เลิกสูบบุหรี่. ดื่มแอลกอฮอล์แต่พอดี. หลั่งให้น้อยครั้งลง. ระมัดระวังสารพิษ. ระมัดระวังเรื่องการใช้ยา. เข้าตรวจหาและรับการรักษาโรคติดต่อทางเพศสัมพันธ์. ลองสังเกตดูว่าคุณเป็นหลอดเลือดดำอัณฑะขอดหรือไม่. ลองการรักษาด้วยฮอร์โมน.
https://www.wikihow.com/Increase-Your-Sperm-Count https://www.wikihow.com/Increase-Your-Sperm-Count https://www.wikihow.com/Increase-Your-Sperm-Count
Improving Your Diet and Exercise Regimen Changing Your Habits Getting Medical Treatment